b'\n_START_ARTICLE_\nJunior-VM i h\xc3\xa5ndbold 1985 (kvinder)\n_START_PARAGRAPH_\nJuniorverdensmesterskabet i h\xc3\xa5ndbold 1985 for kvinder var det femte junior-VM i h\xc3\xa5ndbold for kvinder. Mesterskabet blev arrangeret af International Handball Federation, og slutrunden med deltagelse af 15 hold blev afviklet i Sydkorea i perioden 19. \xe2\x80\x93 30. oktober 1985._NEWLINE_Mesterskabet blev vundet af de forsvarende mestre Sovjetunionen foran Sydkorea og Polen. Det var Sovjetunionens fjerde junior-VM-guld (og fjerde titel i tr\xc3\xa6k), og holdet gik ubesejret gennem turneringen med syv sejre i syv kampe. I finalen vandt det sovjetiske hold med 27-24 over v\xc3\xa6rtslandet Sydkorea, som dermed opn\xc3\xa5ede holdets bedste resultat ved junior-VM indtil da. Bronzekampen endte med polsk sejr p\xc3\xa5 30-29 over \xc3\x98sttyskland efter 2 \xc3\x97 forl\xc3\xa6nget spilletid.\n_START_SECTION_\nIndledende runde\n_START_PARAGRAPH_\nDe 15 hold spillede i den indledende runde i fire grupper med tre eller fire hold. Hver gruppe spillede en enkelturnering alle-mod-alle, og de tre bedst placerede hold i hver gruppe gik videre til hovedrunden om placeringerne 1-12, mens firerne gik videre placeringsrunden om 13.- til 15.-pladsen.\n_START_SECTION_\nHovedrunde\n_START_PARAGRAPH_\nI hovedrunden spillede vinderne, toerne og treerbe fra de indledende grupper om placeringerne 1-12. De tolv hold blev inddelt i to nye grupper, som hver spillede en enkeltturnering alle-mod-alle, bortset fra at hold fra samme indledende gruppe ikke m\xc3\xb8dtes igen \xe2\x80\x93 i stedet blev resultaterne af holdenes indbyrdes opg\xc3\xb8r i den indledende runde f\xc3\xb8rt med over til placeringsrunden._NEWLINE_Vinderne af de to grupper gik videre til VM-finalen, toerne gik videre til bronzekampen, treerne til kampen om 5.-pladsen, firerne til kampen om 7.-pladsen, femmerne til kampen om 9.-pladsen, mens sekserne m\xc3\xa5tte tage til takke med at spille om 7.-pladsen.'